ร้านป้าส้มตำตั้งอยู่ในซอยสดใสกลางๆซอยตรงข้ามร้านสเต๊ก Bangkok Grill ตัวร้านอยู่ด้านใน มีที่นั่งพอควร เปิดทุกวัน เมนูเป็นอาหารอีสานราคาไม่แพง มาวันนี้ลองไปหลายอย่าง น้ำดื่มน้ำแข็งฟรี
- คอหมูย่าง 50 บาท รสชาติอร่อยแต่เนื้อเหนียวมาก ไม่รู้ว่าหมักไม่ดีหรือเปล่าเพราะเหนียวมากๆ ให้ 3/5
- ตำข้าวโพดไข่เค็ม 40 บาท ปริมาณสมราคา ข้าวโพดหวานอร่อย หวานๆไม่ค่อยเปรี้ยวไม่มีรสมะนาวเลยแต่ก็พอได้ ให้ 3.4/5
- อ่อมเครื่องในหมู 50 บาท ถ้วยใหญ่ หอม เผ็ดน้อย เครื่องในเหนียวบ้างแต่ไม่คาว เผ็ดน้อย อร่อยใช้ได้ ให้ 3.7/5
- ต้มแซ่บเห็ดฟาง 50 บาท ถ้วยใหญ่ เปรี้ยวกำลังดี ไม่ค่อยเผ็ดนัก เห็ดฟางได้เยอะมาก นิ่มดีไม่มีกลิ่น พอได้ๆ ให้ 3.7/5
- ลาบหมู 50 บาท สมราคา หมูไม่คาวและนุ่มดี เผ็ดไม่มากแต่ไม่เปรี้ยวเลยเหมือนไม่ได้ใส่มะนาว รสชาติเลยไม่ผ่านสำหรับลาบ ให้ 2.5/5
- ไก่ย่าง 50 บาท ชิ้นกลางๆ เนื้อนุ่มดีแต่ติดเค็มไม่ค่อยหอมเครื่อง ไม่อร่อยนัก ให้ 3.2/5
- ยำขนมจีน 40 บาท ได้เยอะมาก มีแต่ผัก เส้นนิ่ม รสแบบส้มตำเลย กลิ่นผักแรงไปนิด เผ็ดน้อย เปรี้ยวไม่มาก เฉยๆ ให้ 3/5
เป็นอีกร้านที่บริการไวมาก ได้ของไวทุกอย่าง คนมาเยอะไม่ขาดสาย มีแต่นศ. มากินกัน ราคาถือว่าสมกับปริมาณแต่รสชาติยังไม่แซ่บถึงใจแบบอีสานและความเปรี้ยวในหลายๆเมนูที่ลองขาดไปมากเหมือนไม่ได้ใส่มะนาว ทำให้ยังไม่รู้สึกถูกปากเท่าไหร่นัก วันที่คงโชคไม่ดีเพราะมีน้องที่มาทานครั้งล่าสุดเมื่อสองเดือนก่อนบอกว่ารสชาติเปลี่ยนไปมากๆ ความอร่อยลดลงไปเยอะ